Coklat zaitun kaya logam perunggu ing bagéyan gegeré. Ing kabèh bagéyan ngisor awak ana pita tipis kuning terang keputihan, dipisahaké saka sisik ventral (weteng) kang sewarna déning salah sijiné garis ireng tipis dawa nganti pucuk buntuté. Ndas kecoklatan perunggu ing sebelah nduwur, lan kuning terang ing lambé lan janggut; ditengahi déning corèt ireng mulai saka pipi kang ngléwati mata lan ambyar ing pelipis mburi, banjur pecah dadi noktah-noktah kang gedhé lan burem ing gulu bagiyan mburi. Ana werna-werna bintik-bintik ijo terang kebiruan ing bagiyan gulu nganti awak bagiyan rai, kang biasané umpetan ing ngisor sisik-sisik ireng utawa perunggu lan kétok jelas yèn ula ngrasa kaancem. Sisik-sisik ventral putih kekuningan utawa keijoan.[2][3]